Akababukten

Akababukten (, Khalij al-Aqabah), eller Eilatbukten (, Mifrats Eilat), er en lang bukt ved nordenden av Rødehavet, øst for Sinaihalvøya og vest for den arabiske halvøy. Dens kystlinje er delt mellom fire land: Egypt, Israel, Jordan, og Saudi-Arabia. Bukten strekker seg 177 kilometer fra Tiranstredet ved Sharm el-Sheikh i sør til de tre nabobyene Taba i Egypt, Eilat i Israel og Akaba (al-Aqabah) i Jordan i nord. Saudi-Arabia har også en lang kystlinje mot Akababukten. På sitt bredeste er bukten 27 km. Akababukten er en del av riftdalen som strekker seg fra Syria til Mosambik. Største dybde er  meter.

 Turisme 
Bukten er et av de mest populære stedene i verden for dykking. Rundt  dykk skjer årlig ved Eilats 11 km lange kystlinje, og dykking utgjør rundt ti prosent av turistinntektene i dette området.Wilhelmsson, Dan; Öhman, Marcus C.; Ståhl, Henrik; Shlesinger, Yechiam (desember 1998): «Artificial Reefs and Dive Tourism in Eilat, Israel», Ambio, 27 (8), Building Capacity for Coastal Management, s. 764-766 Utgiver: Allen Press på vegne av Kungliga Vetenskapsakademien i Sverige. JSTOR 4314831.

Landskapet ved Wadi Rum øst for den nordlige enden av bukten er et populært turistmål. Andre steder er ruinene av sivilisasjon Ayla fra jernalderen ved byen Aqaba, stedet for slaget ved Aqaba den 6. juli 1917 under den første verdenskrig, ledet av Lawrence av Arabia.

Det er hvaler, spekkhoggere, delfiner, dugonger og hvalhaier i bukten.Notarbartolo di Sciara G. et al (2014): Cetaceans of the Red Sea (PDF), CMS Technical Series Publication No. 33«Dugongs in the Red Sea and Gulf of Aden», Unep.ch. Arkivert fra originalen den 28. januar 2016

 Referanser 

 Eksterne lenker 

 The Red Sea Marine Peace Park, nettside hos Israels departement for utenrikspolitikk, et felles initativ Israel-Jordan.

Kategori:Egypts geografi
Kategori:Israels geografi
Kategori:Jordans geografi
Kategori:Saudi-Arabias geografi
Kategori:Provinsen Tabuk
Kategori:Bukter i Asia
Kategori:Riftdalen
Kategori:Guvernementet Sør-Sinai
Kategori:Guvernementet Akaba